CELEX: 32016D0708(01)
Language: hu
Date: 2016-07-07 00:00:00
Title: A Bizottság végrehajtási határozata (2016. július 7.) a „Jobb képzés a biztonságosabb élelmiszerekért” program keretében az élelmiszer- és takarmánybiztonság, az állategészségügy, az állatjólét és a növényegészségügy terén folytatott képzésre vonatkozó 2016. évi munkaprogram finanszírozásáról

8.7.2016   
            
            
               HU
            
            
               Az Európai Unió Hivatalos Lapja
            
            
               C 248/4
            
         A BIZOTTSÁG VÉGREHAJTÁSI HATÁROZATA
   (2016. július 7.)
   a „Jobb képzés a biztonságosabb élelmiszerekért” program keretében az élelmiszer- és takarmánybiztonság, az állategészségügy, az állatjólét és a növényegészségügy terén folytatott képzésre vonatkozó 2016. évi munkaprogram finanszírozásáról
   (2016/C 248/05)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (1) és különösen annak 84. cikkére,
   tekintettel az élelmiszerlánccal, az állategészségüggyel és állatjóléttel, valamint a növényegészségüggyel és a növényi szaporítóanyagokkal kapcsolatos kiadások kezelésére vonatkozó rendelkezések megállapításáról, a 98/56/EK, a 2000/29/EK és a 2008/90/EK tanácsi irányelv, a 178/2002/EK, a 882/2004/EK és a 396/2005/EK európai parlamenti és tanácsi rendelet, a 2009/128/EK európai parlamenti és tanácsi irányelv és az 1107/2009/EK európai parlamenti és tanácsi rendelet módosításáról, valamint a 66/399/EGK, a 76/894/EGK és a 2009/470/EK tanácsi határozat hatályon kívül helyezéséről szóló, 2014. május 15-i 652/2014/EU európai parlamenti és tanácsi rendeletre (2) és különösen annak 36. cikke (1) bekezdésére,
   mivel:
   
               (1)
            
            
               A 882/2004/EK európai parlamenti és tanácsi rendelet (3) általános szabályokat állapít meg az olyan szabályok betartásának ellenőrzésére irányuló hatósági ellenőrzések elvégzésére, amelyek célja elsősorban az embereket és az állatokat fenyegető kockázatok megelőzése, megszüntetése vagy elfogadható mértékűre csökkentése, tisztességes gyakorlatok garantálása a takarmány- és élelmiszer-kereskedelemben, valamint a fogyasztók védelme. Az említett rendelet 51. cikke értelmében a Bizottság tanfolyamokat szervezhet a tagállamok illetékes hatóságainak a rendeletben említett hatósági ellenőrzésekért felelős személyzete számára, és ezek a tanfolyamok harmadik országokból és különösen fejlődő országokból érkező résztvevők számára is nyitva állhatnak. E tanfolyamok közé tartozhatnak különösen az uniós takarmány- és élelmiszerjogról, illetve az állat-egészségügyi és az állatjólétre vonatkozó szabályokról szóló képzések is.
            
         
               (2)
            
            
               A 2000/29/EK tanácsi irányelv (4) 2. cikke (1) bekezdésének i) pontja megteremti a növény-egészségügyi tanfolyamok szervezésének jogalapját.
            
         
               (3)
            
            
               A „Jobb képzés a biztonságosabb élelmiszerekért” programot a Bizottság 2006-ban azzal a céllal hozta létre, hogy teljesüljenek a 882/2004/EK rendeletben megállapított célkitűzések. A „Jobb képzés a biztonságosabb élelmiszerekért” című, 2006. szeptember 20-i bizottsági közlemény (5) feltárja a tanfolyamok jövőbeli megszervezésével kapcsolatos lehetőségeket.
            
         
               (4)
            
            
               A 652/2014/EU rendelet az Európai Unió általános költségvetéséből finanszírozott, az élelmiszer- és takarmánybiztonság, az állategészségügy, az állatjólét és a növényegészségügy szabályozásával kapcsolatos kiadások kezelésére vonatkozó rendelkezéseket állapít meg. A 31. cikk értelmében az Unió finanszírozhatja az illetékes hatóságok hatósági ellenőrzésekért felelős személyzete részére a 882/2004/EK rendelet 51. cikkének megfelelően szervezett képzéseket annak érdekében, hogy biztosítsa az ember, az állatok és a növények egészségének magas szintű védelmét szolgáló hatósági ellenőrzések és más hivatalos tevékenységek összehangolt megközelítését.
            
         
               (5)
            
            
               A „Jobb képzés a biztonságosabb élelmiszerekért” program tagállamokban történő végrehajtásának biztosítása érdekében szükség van az élelmiszer- és takarmánybiztonság, az állategészségügy, az állatjólét és a növényegészségügy terén folytatott képzésre vonatkozó finanszírozási döntés és 2016. évi munkaprogram elfogadására. Az 1268/2012/EU felhatalmazáson alapuló bizottsági rendelet (6) 94. cikke részletes szabályokat állapít meg a finanszírozási döntésekre vonatkozóan.
            
         
               (6)
            
            
               A 2013/770/EU bizottsági végrehajtási határozat (7) rendelkezik a Fogyasztó-, Egészség-, Élelmiszerügyi és Mezőgazdasági Végrehajtó Ügynökség (a továbbiakban: Ügynökség) létrehozásáról. A határozat az Ügynökségre bízza bizonyos, a 882/2004/EK rendelet és a 2000/29/EK irányelv alapján megvalósuló élelmiszer-biztonsági képzési intézkedésekkel kapcsolatos irányítási és program-végrehajtási feladatok elvégzését.
            
         
               (7)
            
            
               Annak érdekében, hogy kellő rugalmasságot lehessen biztosítani a munkaprogram végrehajtása tekintetében, helyénvaló meghatározni az 1268/2012/EU felhatalmazáson alapuló rendelet 94. cikkének (4) bekezdésében említett „lényeges változtatás” kifejezés tartalmát.
            
         
               (8)
            
            
               Rendelkezni kell a késedelmi kamat megfizetésének lehetőségéről a 966/2012/EU, Euratom rendelet 92. cikke és az 1268/2012/EU felhatalmazáson alapuló rendelet 111. cikkének (4) bekezdése alapján.
            
         
               (9)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         A KÖVETKEZŐKÉPPEN HATÁROZOTT:
   1. cikk
   A munkaprogram
   A „Jobb képzés a biztonságosabb élelmiszerekért” program 2016. évi végrehajtására vonatkozó, a mellékletben szereplő éves munkaprogram elfogadásra kerül. A munkaprogram a 966/2012/EU, Euratom rendelet 84. cikke szerinti finanszírozási határozatnak minősül.
   2. cikk
   Uniós hozzájárulás
   (1)   A 2016. évre szóló munkaprogram végrehajtását szolgáló hozzájárulás maximális összege 15 500 000 EUR, amelyet az Európai Unió 2016. évi általános költségvetésének 17 04 03. költségvetési tételéhez tartozó előirányzatokból kell finanszírozni.
   (2)   Az (1) bekezdésben meghatározott előirányzatok késedelmi kamatok megfizetésére is fordíthatók.
   3. cikk
   Rugalmassági rendelkezés
   Az egyedi fellépésekhez rendelt juttatásokat érintő, az e határozat 2. cikkének (1) bekezdésében meghatározott maximális hozzájárulás 20 %-át együttesen meg nem haladó változtatások nem tekintendők az 1268/2012/EU felhatalmazáson alapuló rendelet 94. cikkének (4) bekezdése szerinti lényeges változtatásnak, amennyiben nem befolyásolják jelentős mértékben a fellépések jellegét és a munkaprogram célkitűzéseit. Az e határozat 2. cikkének (1) bekezdésében meghatározott maximális hozzájárulás legfeljebb 20 %-kal növelhető.
   Az engedélyezésre jogosult illetékes tisztviselő alkalmazhatja az első bekezdésben említett változtatásokat. A változtatásokat a hatékony és eredményes pénzgazdálkodás, valamint az arányosság elvével összhangban kell alkalmazni.
   
      Kelt Brüsszelben, 2016. július 7-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 298., 2012.10.26., 1. o.
   
   
      (2)  HL L 189., 2014.6.27., 1. o.
   
   
      (3)  Az Európai Parlament és a Tanács 2004. április 29-i 882/2004/EK rendelete a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről (HL L 165., 2004.4.30., 1. o.).
   
      (4)  A Tanács 2000. május 8-i 2000/29/EK irányelve a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről (HL L 169., 2000.7.10., 1. o.).
   
      (5)  A Bizottság közleménye a Tanácsnak és az Európai Parlamentnek: Jobb képzés a biztonságosabb élelmiszerekért, COM(2006) 519 végleges, 2006. szeptember 20.
   
      (6)  A Bizottság 2012. október 29-i 1268/2012/EU felhatalmazáson alapuló rendelete az Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet alkalmazási szabályairól (HL L 362., 2012.12.31., 1. o.).
   
      (7)  A Bizottság 2013. december 17-i 2013/770/EU végrehajtási határozata a Fogyasztó-, Egészség- és Élelmiszerügyi Végrehajtó Ügynökség létrehozásáról és a 2004/858/EK határozat hatályon kívül helyezéséről (HL L 341., 2013.12.18., 69. o.).
   
      MELLÉKLET
      1.1.   Bevezetés
      
      Ez a munkaprogram a 882/2004/EK rendeletben és a 2000/29/EK irányelvben meghatározott célkitűzések alapján a finanszírozandó fellépéseket és a költségvetés bontását a 2016. évre a következőképpen határozza meg:
      
                  Közbeszerzés (közvetlen irányítás útján végrehajtva): Külső szerződések képzési programok végrehajtására és egyéb oktatási eszközökre
                  
               
               
                  15 500 000  EUR
               
            
                  ÖSSZESEN
               
               
                  15 500 000  EUR
               
            1.2.   Közbeszerzés
      
      1.2.1.   Külső szerződés a képzési programok végrehajtására és egyéb oktatási eszközökre
      
      A közbeszerzési szerződések céljaira elkülönített teljes költségvetési juttatás összege 2016-ban 15 500 000 EUR.
      
         JOGALAP
      
      882/2004/EK rendelet, 51. cikk
      2000/29/EK irányelv, 2. cikk, (1) bekezdés, i) pont
      652/2014/EU rendelet, 31. cikk; 36. cikk, (1) bekezdés
      
         KÖLTSÉGVETÉSI TÉTEL
      
      
         Költségvetési tétel: 17 04 03
      
      
         A TERVEZETT SZERZŐDÉSEK INDIKATÍV SZÁMA ÉS TÍPUSA
      
      Az alábbiakban említett technikai kérdések mindegyike tekintetében egy vagy több közvetlen szolgáltatási szerződés vagy szolgáltatási keretszerződés aláírására kerül sor. A becslések összesen mintegy 15 közvetlen vagy egyedi szolgáltatási szerződés aláírását vetítik előre. A külső szerződéses megbízottak feladatai elsősorban a képzési tevékenységek szervezési és logisztikai aspektusaihoz kapcsolódnak.
      
         A TERVEZETT SZERZŐDÉSEK TÁRGYA (AMENNYIBEN MEGADHATÓ)
      
      2016-ban a képzési fellépések a következő témákat érintik:
      
                  Tevékenységek
               
               
                  Összeg (EUR)
               
            
                  Antimikrobiális rezisztencia
               
               
                  1 185 000 
               
            
                  Növény-egészségügyi ellenőrzések
               
               
                  1 150 000 
               
            
                  Peszticidek kijuttatásához használt berendezések ellenőrzése
               
               
                  320 000 
               
            
                  Kockázatértékelés
               
               
                  935 000 
               
            
                  Élelmiszer-higiénia az elsődleges termelés szakaszában
               
               
                  1 095 000 
               
            
                  Élelmiszerekkel összefüggő betegségek kitörésére való felkészültség és az ilyen esetek kezelése
               
               
                  745 000 
               
            
                  Élelmiszerekre és összetételükre vonatkozó tájékoztatás
               
               
                  870 000 
               
            
                  Takarmányjog
               
               
                  1 040 000 
               
            
                  Szennyező anyagok ellenőrzése
               
               
                  880 000 
               
            
                  Állat-egészségügyi határállomásokon végzett ellenőrzések
               
               
                  975 000 
               
            
                  Kutyák és macskák szállításának ellenőrzése
               
               
                  610 000 
               
            
                  TRACES (egészségügyi, növény-egészségügyi és a minőséggel kapcsolatos szempontok)
               
               
                  1 180 000 
               
            
                  Állatjólét
               
               
                  920 000 
               
            
                  Élelmiszer-vizsgálat
               
               
                  1 170 000 
               
            
                  Uniós élelmiszer-szabványok
               
               
                  1 950 000 
               
            
                  Segítségnyújtás és támogatás e-tanulási projekthez
               
               
                  135 000 
               
            
                  Állat-egészségügyi, állatjólléti, növény-egészségügyi és élelmiszer-biztonsági készenléti képzések, konferenciák, valamint oktatási és terjesztési eszközök
               
               
                  340 000 
               
            
                  
                     ÖSSZESEN
                  
               
               
                  
                     15 500 000 
                  
               
            
         VÉGREHAJTÁS
      
      A teljes összegből 15 365 000 EUR-t (amely a 882/2004/EK rendelet és a 2000/29/EK irányelv hatálya alá tartozó élelmiszer-biztonsági intézkedések finanszírozására szolgál) a Fogyasztó-, Egészség- Élelmiszerügyi és Mezőgazdasági Végrehajtó Ügynökség fog kezelni és felhasználni (2013/770/EU bizottsági végrehajtási határozat). A fennmaradó 135 000 EUR-t a Bizottság az e-tanulási projekthez nyújtandó segítség és támogatás finanszírozására fogja fordítani.
      
         A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐZÍTÉSE
      
      Körülbelül 2016 3–4. negyedéve során
      
         AZ AJÁNLATI FELHÍVÁSOKRA SZÁNT INDIKATÍV ÖSSZEG
      
      15 500 000 EUR
      1.2.2.   Értékelések, tanulmányok, hatásvizsgálatok készítésére, monitoringra és egyéb kapcsolódó szolgáltatások nyújtására vonatkozó szolgáltatási keretszerződés az egészségügyi és élelmiszer-biztonsági szakpolitikákkal összefüggésben
      
      
         A TERVEZETT SZERZŐDÉSEK TÁRGYA
      
      Értékelések, tanulmányok, hatásvizsgálatok készítésére és monitoringra irányuló, valamint egyéb kapcsolódó szolgáltatások nyújtása az egészségügyi és élelmiszer-biztonsági szakpolitikákkal összefüggésben
      
         A SZERZŐDÉS TÍPUSA
      
      Új szolgáltatási keretszerződés
      
         A TERVEZETT SZERZŐDÉSEK INDIKATÍV SZÁMA
      
      Egy keretszerződés
      
         A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐZÍTÉSE
      
      2016 második fele